KOMENTE TË PËRGJITHSHME

Mbi raportin e monitorimit të Ministrisë së Drejtësisë
për 8 mujorin e vitit 2021
1. Karakteristikat kryesore të shpenzimeve

Ministria e Drejtësisë, për vitin 2021, administroi dhe menaxhoi fondet publike sipas nëntë programeve të miratuara, konkretisht:

1. Planifikimi, Menaxhimi dhe Administrimi

2. Publikimet Zyrtare

3. Mjekësia Ligjore

4. Shërbimi për Çështjet e Birësimit

5. Agjencia e trajtimit të pronave 

6. Ndihma juridike

7. Shërbimi i Përmbarimit gjyqësor

8. Sistemi i Burgjeve

9. Shërbimi i Provës
Deri në fund të 8 mujorit të vitit 2021 situata në lidhje me realizimin e shpenzimeve faktike të buxhetit, krahasuar me planin me ndryshime, paraqitet si më poshtë:       
	Kod. Prog
	Programi
	% e Realizimit / Buxh. Rishikuar

	01110
	Planifikimi, Menaxhimi dhe Administrimi
	68.1

	01120
	Publikimet Zyrtare
	39.2

	01130
	Mjekësia Ligjore
	48.6

	01160
	Shërbimi për Çështjet e Birësimit
	40.1

	01180
	Agjencia e trajtimit të pronave 
	27.2

	03310
	Ndihma juridike
	25.3

	03350
	Shërbimi i Përmbarimit Gjyqësor
	49.2

	03440
	Sistemi i Burgjeve
	63.3

	03490
	Shërbimi i Provës
	55.9

	
	TOTALI
	53.8


Duke iu referuar shifrave për 8 mujorin e vitit 2021, vihet re një realizim i mirë shpenzimeve të fondeve buxhetore, përjashtim bëjnë programi “Agjencia e Trajtimit të Pronave” me një realizim shumë ulët, saktësisht 27.2%, “Ndihma juridike” me 25.3%, “Publikimet Zyrtare” me 39.2 dhe “Shërbimi për Çështjet e Birësimit” me 40.1%.
Sipas zërave përbërës të shpenzimeve, situata për 8 mujorin e vitit 2021 paraqitet e tillë:                                                               

	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	57.9
	84.1

	01120
	Publikimet Zyrtare
	46.2
	0.0

	01130
	Mjekësia Ligjore
	48.0
	94.6

	01160
	Shërbimi për Çështjet e Birësimit
	39.8
	58.8

	01180
	Agjencia e trajtimit të pronave 
	27.3
	0.0

	03310
	Ndihma juridike
	24.8
	43.8

	03350
	Shërbimi i Përmbarimit gjyqësor
	52.4
	0.0

	03440
	Sistemi i Burgjeve
	66.4
	21.6

	03490
	Shërbimi i Provës
	56.7
	1.3

	
	TOTALI
	54.7
	42.1


Lidhur me shpenzimet korrente, vërejmë që përqindja e realizimit paraqitet të mirë, konkretisht: Programi “Planifikim, menaxhim dhe administrimi” 57.9%, programi “Publikimet zyrtare” 46.2 %, programi “Mjekësia ligjore” 48%,  programi “Shërbimi për çështjet e birësimit” 39.8%, programi “Agjencia e trajtimit të pronave” 27.3%, programi “Ndihma Juridike” vazhdon të ketë një përqindje realizimi shumë të ulët prej 24.8% kjo pasi Drejtoria e Ndihmës Juridike është ka qenë në proces të rekrutimit të punonjësve të rinj që prej vitit 2020 dhe ende vazhdojnë vakancat, programi “Shërbimi i përmbarimit gjyqësor” 52.4%, Programi “Sistemi i burgjeve” 66.4% dhe Programi “Shërbimi i provës” 56.7%.

Lidhur me shpenzimet kapitale, përqindjet e realizimit janë jo tipike për 8 mujorin pasi shumica e procedurave janë në fazë prokurimi ndërsa programi “Planifikim, menaxhim dhe administrimi” ka një realizim prej 84.1% pasi janë likuiduar pagesat për detyrimet në lidhje me “Sistemin e qendërzuar të marrëdhënieve juridiksionale me jashtë dhe brenda vendit për të dhënat kriminale”, “Mjekësia Ligjore”  ka një realizim prej 94.6%, “Shërbimi për Çështjet e Birësimit” me 58.8%, “Ndihma juridike” me 43.5% dhe “Sistemi i burgjeve” me 21.6% pasi “Blerje automjete për sistemin e burgjeve”, që përfshihen blerja e 4 autoburgje dhe 1 autoambulancë është lidhur kontrata dhe pritet dorëzimi i tyre për të bërë likuidimin e shumës, ndërsa për autoambulancën nuk është mbyllur procedura e prokurimit nga Agjencia e Blerjeve të Përqendruara, gjithashtu është lidhur kontrata për “Rikonstruksion i godinës së vuajtjes së dënimit në I.E.V.P Lezhë, godina 4 dhe 5” ndërsa blerjet e pajisjeve logjistike për këto IEVP janë në proces prokurimi nga Drejtoria e Përgjithshme e Burgjeve.
Struktura e shpenzimeve për çdo program kundrejt totalit, sipas planit me ndryshime dhe realizimit faktik të vitit 2021, paraqitet sipas pasqyrës së mëposhtme:
Në përqindje

	
	Struktura për programet
	Buxheti Fillestar
	Buxheti me ndryshime
	Fakti 8-M 2021

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	6.2
	6.2
	7.9

	01120
	Publikimet Zyrtare
	0.7
	0.7
	0.5

	01130
	Mjekësia Ligjore
	0.9
	0.9
	0.8

	01160
	Shërbimi për Çështjet e Birësimit
	0.2
	0.2
	0.1

	01180
	Agjencia e trajtimit të pronave 
	24.4
	24.4
	12.4

	03310
	Ndihma juridike
	0.8
	0.8
	0.4

	03350
	Shërbimi i Përmbarimit gjyqësor
	1.9
	1.8
	1.7

	03440
	Sistemi i Burgjeve
	63.2
	63.4
	74.6

	03490
	Shërbimi i Provës
	1.7
	1.6
	1.6

	
	TOTALI
	100.0
	100.0
	100.0


Nga sa më sipër rezulton se programet me peshën më të madhe janë programet “Sistemi i Burgjeve” me 74.6% dhe “Agjencia e trajtimit të pronave” me 12.4% të shpenzimeve faktike të kryera nga Ministria e Drejtësisë për 8 mujorin e parë të vitit 2021.
2. Performanca dhe statusi i produkteve të çdo programi 
Në programin “Planifikim, menaxhim, administrim” Për 8 mujorin e vitit 2021, programi “Planifikim, menaxhim dhe administrim” ka parashikuar 7 produkte nga të cilat përmendim: "Akte ligjore e nënligjore të hartuara dhe vlerësuara'' janë realizuar 896 akte ligjore dhe nënligjore nga 1,340 të planifikuara për vitin 2021; “Profesione të lira të monitoruara” janë bërë 17 inspektime nga 20 të planifikuara për vitin 2021; “Përkthime zyrtare në fushën penale dhe civile” janë përkthyer 16,632 faqe nga 25,000 të planifikuara; “Mbikëqyrje dhe licencim i administratorëve të falimentit” janë realizuar 13 nga 20 praktika të parashikuara; “Përthithja e fondeve arkivore në gjykatë” janë realizuar 23,624 kërkesa për dosje nga 55,000 të planifikuara për tu realizuar; lidhur me shpenzimet kapitale është likuiduar pagesa për detyrimet në lidhje me “Sistemin e qendërzuar të marrëdhënieve juridiksionale me jashtë dhe brenda vendit për të dhënat kriminale”, është paguar  TVSH e projektit Euralius dhe është blerë kasaforta dhe soft për magazinën, gjithashtu ka përfunduar hartimi i projektit “Rikonstruksion i Institucionit për Edukim dhe Rehabilitim të të Miturve”.
 Në programin “Publikimet Zyrtare” Për 8 mujorin e vitit 2021, janë parashikuar 4 produkte në këtë program: “Publikimi i fletores zyrtare” nga 230 akte të planifikuara për tu botuar përgjatë vitit 2021 janë realizuar 153 botime, “Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” nga 13 botime të planifikuara është botuar vetëm 5; produkti “Botimi i Buletinit të Njoftimeve Zyrtare” nga 48 buletine të planifikuara janë botuar 32 buletine; ndërsa “Botimi elektronik i fletores zyrtare” ka pasur një fluks të shtuar botimesh për shkak të emergjencës se krijuar dhe janë botuar 192 nga 291 botime të planifikuara për gjithë vitin 2021. Qendra e Botimeve Zyrtare ka planifikuar “Blerje pajisje kompjuterike” e cila është ende në proces prokurimi nga AKSHI.
 Në programin “Mjekësia Ligjore” Për 8 mujorin e vitit 2021 ka planifikuar 1 produkt  dhe 4 projekte investimi: për produktin “Akte ekspertimi mjeko-ligjore” janë kryer 10,700 akte ekspertimi nga 16,000 të planifikuara. Ndërsa lidhur me projektet e investimit për “Blerje pajisje autopsie dhe laboratorike” janë blerë 8 pajisje autopsie nga 10 të planifikuar ndërse fondet e lira të mbetura do të rialokohen në blerje pajisje elektronike.

Në programin “Sistemi i burgjeve” Për vitin 2021, janë parashikuar disa produkte. Disa nga produktet janë për të matur performancë e Sistemit të Burgjeve, ndërsa disa janë projekte për përmirësimin e kushteve në sistemin penitenciar. Trajnimet e të dënuarve janë kryer sipas planifikimit kurse trajtimi me shërbim shëndetësor është sipas rasteve dhe në vazhdimësi për të sëmurët me sëmundje kronike. Për 8 mujorin e vitit 2021 numri i të dënuarve të trajtuar me shërbim shëndetësor është 344 raste. Rezultojnë 4,625 burra të dënuar; 60 të dënuara femra të trajtuara në kushte të veçanta të vuajtjes se dënimit, ky numër ka pësuar ulje edhe për shkak të amnistisë së ndodhur në vitin 2020; janë 23 të mitur të dënuar të cilët vuajnë dënimin në ambientet të përshtatshme për vuajtjen e dënimit. 
Lidhur me shpenzimet kapitale, për “Rikonstruksion i godinave Pojskë, Pogradec për të dënuarit e moshës së tretë (rikonstruksion, supervizion dhe kolaudim)” kanë filluar punimet për rikonstruksionin e godinave , janë kryer 40 % të punimeve. Është lidhur kontrata dhe pritet dorëzimi për 4 autoburgje, ndërsa për autoambulancën nuk është mbyllur procedura e prokurimit nga Agjencia e Blerjeve të Përqendruara ndërsa për “Sisteme sigurie pajisje për Kontrollin dhe Monitorimin Elektronik”, është lidhur kontrata dhe MD është në proces të marrjes në dorëzim të pajisjeve.
Në programin “Shërbimi i Përmbarimit Gjyqësor” Për vitin 2021 për produktin “Tituj ekzekutive të trajtuar në Shërbimin Përmbarimor” janë ekzekutuar 5,694 tituj ekzekutivë, kundrejt 13,142 tituj ekzekutivë të planifikuar. Ndërsa për sa i përket projekteve të investimit janë parashikuar “Blerje pajisjesh elektronike” për vitin 2021 por projekti vazhdon të jetë në fazën e prokurimit nga AKSHI.
Në programin “Ndihma Juridike” Për vitin 2021, janë planifikuar 2 produkte: “Raste ndihme juridike e ofruar falas paqësore dhe dytësore” dhe “Dhënia e ndihmës juridike për gratë”. Për 8 mujorin e vitit 2021 i është dhënia e ndihmës juridike parësore dhe dytësore 527 çështjeve nga 2,300 të planifikuara si dhe u është dhënë ndihme juridike 559 grave nga 1,000 të planifikuara për gjithë vitin. Lidhur me projektet e investimit janë blerë 30 pajisje zyre dhe 24 pajisje elektronike të cilat janë marrë në dorëzim ndërsa “Blerje kamerash kontrolli dhe sigurie” është në proces prokurimi.
Në programin “Shërbimi për Çështjet e Birësimit” janë parashikuar 3 produkte “Birësime të realizuara brenda dhe jashtë vendit” janë 8 kërkesa për birësime nga 40 të planifikuara ndërsa lidhur me projektet e “Blerje pajisje zyre”  dhe “Blerje pajisje elektronike” janë identifikuar nevojat dhe po zhvillohet procesi i prokurimit. 

Në programin “Shërbimi i Kthimit dhe Kompensimit të Pronave” janë planifikuar disa produkte ndër to përmendim: “Shpërndarje e fondit fizik dhe financiar” janë kompensuar 216 subjekte nga 800 të planifikuara. “Numri i vendimeve të ankimuara në gjykatë” nga vendimet e nxjerra janë ankimuar 534 nga 1000 të planifikuara; “Shpërndarja e fondit të ALUIZNI-it” duke përdorur fondet e mbartura nga viti 2020 (llogaria në BoA) janë likuiduar 836 aplikantë nga 1,097 subjekte të planifikuara. 
 Lidhur me shpenzimet kapitale “Blerjes së pajisjeve elektronike” janë duke u kryer procedurat nga Agjencia Kombëtare e Shoqërisë së Informacionit.

Në programin “Shërbimi i Provës” Për vitin 2021 janë parashikuar 3 produkt dhe 1 projekt investimi. Në këtë program raportohet të jenë mbikëqyrur 8,358 persona në të gjitha Degët e Shërbimit të Provës në rrethe dhe nga Drejtoria e Përgjithshme; “Persona të mbikëqyrur elektronikisht” nuk është realizuar pasi ka probleme teknike në pajisje; “Gra të përfshira në programin e ri-integrimit”, janë përfshirë 429 persona dhe “Të mitur në mbikëqyrje në shërbimin e provës” janë trajtuar 418. Ndërsa për shpenzimet kapitale është planifikuar “Blerje pajisje zyre” dhe “blerje pajisje elektronike janë në fazë prokurimi.
Krahasimi i të dhënave faktike, të raportit të Ministrisë së Drejtësisë me të dhënat e thesarit, për të njëjtën periudhë raportuese, për 8 mujorin e vitit 2021.

Siç vihet re nga tabela e mësipërme, realizimi faktik për 8 mujorin e vitit 2021 raportuar nga Ministria e Drejtësisë, me të dhënat e nxjerrë nga sistemi i thesarit (në mijë lekë), përputhet në të gjitha programet si për shpenzimet korente ashtu edhe ato kapitale.
3. Informacion mbi volumin dhe madhësinë e ndryshimit të buxhetit. 

Për të 9 programet e kësaj ministrie situata në lidhje me ndryshimet në planifikim për 8 mujorin e vitit 2021, përfshirë këtu buxhetin fillestar, buxhetin e rishikuar, për shpenzimet korente dhe kapitale, paraqitet në tabelat e mëposhtme në mijë lekë:

	Programi
	Buxheti Fillestar
	Buxheti i Rishikuar
	Diferencat

	Planifikimi, Menaxhimi dhe Administrimi
	573,800
	570,712
	-3,088

	Publikimet Zyrtare
	66,000
	66,200
	200

	Mjekësia Ligjore
	81,000
	81,200
	200

	Shërbimi për Çështjet e Birësimit
	15,200
	15,300
	100

	Agjencia e trajtimit të pronave
	2,250,000
	2,244,200
	-5,800

	Ndihma juridike
	75,000
	75,200
	200

	Shërbimi i Përmbarimit gjyqësor
	173,000
	166,100
	-6,900

	Sistemi i Burgjeve
	5,818,900
	5,825,400
	6,500

	Shërbimi i Provës
	155,800
	145,700
	-10,100

	TOTALI
	9,208,700
	9,190,012
	-18,688


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndryshimet e fondit të veçante, të cilat për vitin 2021 u akorduan në buxhetin e institucioneve që në fillim të vitit dhe përdorimi i tyre do të bëhet rast pas rasti, për Ministrinë e Drejtësisë ky fond është 10 milionë lekë dhe 312 mijë lekë është për pagesën pas ndërprerjes së funksionit të fundit dhe zbatimit të Aktit Normativ nr. 26, datë 22.06.2021 “Për disa ndryshime në ligjin nr. 137/2020, “Për buxhetin e vitit 2021”, të ndryshuar në vlerën -29 milionë lekë.
4. Komente të tjera
· Konstatojmë se raporti i monitorimit është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. Ky raport, në përgjithësi paraqitet i plotë dhe me analizë të shkaqeve që kanë sjellë mosrealizim të fondeve apo të produkteve. 

· Raporti i monitorimit, për 8 mujorin e vitit 2021 është i shoqëruar me anekset përkatëse të përditësuara sipas udhëzimit të sipërcituar.
· Realizimi faktik i raportuar nga MD për 8 mujorin e vitit 2021, me atë të nxjerrë nga sistemi i thesarit, përputhet plotësisht në të gjitha programet në shpenzimet korente dhe në ato kapitale.
· Pjesë e raportit janë bërë edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës përkatës.

· Raporti i monitorimit është publikuar në faqen zyrtare të Ministrisë së Drejtësisë në linkun : https://www.drejtesia.gov.al/raportime/
PAGE  
7

